Shqiperi: Përgatiten dëmshpërblimet e ish të përndjekurve
Janë shqyrtuar 4700 raste dhe cdo ditë mbërrijnë 200 kërkesa të reja
Qysh nga 19 dhjetori i vitit të kaluar, kur parlamenti miratoi ligjin për dëmshpërblimin e të përndjekurve politikë, në ministrinë e drejtësisë janë paraqitur dhe shqyrtuar brenda 3 muajve rreth 4700 kërkesa dhe nga posta mbërrijnë cdo ditë 200 kërkesa të reja. Nga ligji përfitojnë të burgosurit politikë, familjarët e të pushkatuarve si dhe të internuarit politikë. Ministri i drejtësisë, Enkelejd Alibeaj, thotë se bëhet fjalë për mbi 20 mijë persona, që kanë marrë dënime të ndryshme si kundërshtarë të regjimit komunist, dhe fatura është tepër e lartë, megjithatë qeveria e ka marrë atë përsipër. - tha zoti Alibeaj. Ministria e Drejtësisë ka ngritur një strukturë të posaçme, ku ekspertët trajtojnë brenda 60 ditësh cdo kërkesë, duke ballafaquar të dhënat arkivale nga 4 burime të ndryshme. Për të shmangur ecejaket dhe lodhjen e mijëra personave për të marrë këto dokumenta në 4 institucione, ministria e drejtësisë ka marrë përsipër që të verifikojë vetë dokumentat, duke shmangur edhe spekullantët. - tha zoti Alibeaj. Ministri i Drejtësisë, Alibeaj, është edhe vetë pjestar i një familjeje të përndjekur nga diktatura komuniste për motive politike. Ai thotë se po përjeton me emocion përpjekjet që po bëhen për dëmshpërblimin e dënimeve të padrejta, për rehabilitimin dhe kthimin e dinjitetit qytetar të kësaj shtrese të vuajtur të shoqërisë shqiptare. - tha zoti Alibeaj. Shqipëria ra pas Luftës së Dytë Botërore për afro 50 vjet nën një nga diktaturat më të egra të Europës ish-komuniste, me shifra record të pushkatimeve, burgosjes dhe internimit të qindra mijëra personave dhe familjeve si kundërshtarë të regjimit komunist. //rd///